CELEX: 32003D0380
Language: el
Date: 2003-05-22 00:00:00
Title: 2003/380/ΕΚ: Απόφαση της Επιτροπής, της 22ας Μαΐου 2003, για τη χορήγηση παρέκκλισης από την οδηγία 64/433/ΕΟΚ του Συμβουλίου στη Σουηδία και για τον καθορισμό ισοδύναμων συνθηκών υγιεινής που πρέπει να τηρούνται όσον αφορά τον τεμαχισμό του νωπού κρέατος (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 1635]

Avis juridique important

|

32003D0380

2003/380/ΕΚ: Απόφαση της Επιτροπής, της 22ας Μαΐου 2003, για τη χορήγηση παρέκκλισης από την οδηγία 64/433/ΕΟΚ του Συμβουλίου στη Σουηδία και για τον καθορισμό ισοδύναμων συνθηκών υγιεινής που πρέπει να τηρούνται όσον αφορά τον τεμαχισμό του νωπού κρέατος (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 1635]  

Επίσημη Εφημερίδα αριθ. L 131 της 28/05/2003 σ. 0018 - 0019

Απόφαση της Επιτροπήςτης 22ας Μαΐου 2003για τη χορήγηση παρέκκλισης από την οδηγία 64/433/ΕΟΚ του Συμβουλίου στη Σουηδία και για τον καθορισμό ισοδύναμων συνθηκών υγιεινής που πρέπει να τηρούνται όσον αφορά τον τεμαχισμό του νωπού κρέατος[κοινοποιηθείσα υπό τον αριθμό Ε(2003) 1635](Κείμενο που παρουσιάζει ενδιαφέρον για τον ΕΟΧ)(2003/380/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη,τη συνθήκη για την ίδρυση της Ευρωπαϊκής Κοινότητας,την οδηγία 64/433/ΕΟΚ του Συμβουλίου, της 26ης Ιουνίου 1964, περί καθορισμού των όρων παραγωγής και εμπορίας νωπού κρέατος(1), όπως τροποποιήθηκε τελευταία από την οδηγία 95/23/ΕΚ(2), και ιδίως το άρθρο 13,Εκτιμώντας τα ακόλουθα:(1) Σύμφωνα με το άρθρο 18 παράγραφος 3 της οδηγίας 72/462/ΕΟΚ του Συμβουλίου(3), όπως τροποποιήθηκε τελευταία από τον κανονισμό (ΕΚ) αριθ. 1452/2001(4), στις 28 Ιανουαρίου 1991 εκδόθηκε απόφαση με την οποία επιτρέπεται ο εν θερμώ τεμαχισμός σφαγίων βοοειδών και χοίρων σύμφωνα με ειδικούς όρους σε ορισμένες επιχειρήσεις στη Σουηδία.(2) Η Σουηδία προσχώρησε στην Κοινότητα με ισχύ από την 1η Ιανουαρίου 1995. Για το λόγο αυτό η οδηγία 72/462/ΕΟΚ δεν αποτελεί πλέον την κατάλληλη νομική βάση για μια απόφαση που θα επιτρέπει τον εν θερμώ τεμαχισμό. Επομένως πρέπει να εκδοθεί μια νέα απόφαση με βάση την οδηγία 64/433/ΕΟΚ.(3) Οι αρχές της Σουηδίας, με επιστολή τους στις 15 Ιουλίου 2002, υπέβαλαν στην Επιτροπή αίτηση παρέκκλισης από την παράγραφο 46 στοιχείο δ) του παραρτήματος Ι της οδηγίας 64/433/ΕΟΚ για τον τεμαχισμό νωπού βόειου και χοίρειου κρέατος. Η αίτηση αυτή προτείνει υγειονομικές συνθήκες ισοδύναμες με εκείνες που ορίζονται στη συγκεκριμένη παράγραφο.(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Με την επιφύλαξη της παραγράφου 46 στοιχείο δ) του παραρτήματος Ι της οδηγίας 64/433/ΕΟΚ, η Σουηδία μπορεί να επιτρέπει τον τεμαχισμό νωπού βόειου και χοίρειου κρέατος σύμφωνα με τους όρους που καθορίζονται στο παράρτημα της παρούσας απόφασης.Άρθρο 2Η παρούσα απόφαση απευθύνεται στα κράτη μέλη.Βρυξέλλες, 22 Μαΐου 2003.Για την ΕπιτροπήDavid ByrneΜέλος της Επιτροπής(1) ΕΕ 121 της 29.7.1964, σ. 2012/64.(2) ΕΕ L 243 της 11.10.1995, σ. 7.(3) ΕΕ L 302 της 31.12.1972, σ. 28.(4) ΕΕ L 198 της 21.7.2001, σ. 11.ΠΑΡΑΡΤΗΜΑΕιδικοί όροι για τον τεμαχισμό σφαγίων βοοειδών και χοίρων1. Τα σφάγια που προέρχονται από την αίθουσα σφαγής, ύστερα από ψύξη σε αίθουσες ψύξης που λειτουργούν σε θερμοκρασία αέρος ο οποίος βγαίνει από εξατμιστήρες και επιτρέπει την ψύξη των σφαγίων μέχρι εσωτερικής θερμοκρασίας 7 °C εντός 48 ωρών για τα σφάγια των βοοειδών και 20 ωρών για τα σφάγια των χοίρων, μεταφέρονται στα εργαστήρια τεμαχισμού, η θερμοκρασία των οποίων δεν υπερβαίνει τους 12 °C, που βρίσκονται στο ίδιο συγκρότημα κτιρίων με τις αίθουσες ψύξης.2. Το κρέας μεταφέρεται με μία μόνο μεταφορά.3. Τα σφάγια τοποθετούνται στην αίθουσα τεμαχισμού και γίνεται η αφαίρεση των οστών πριν η εσωτερική θερμοκρασία φτάσει τους 7 °C, εάν ο τεμαχισμός πραγματοποιηθεί εντός 48 ωρών από την ολοκλήρωση της σφαγής για τα σφάγια βοοειδών και εντός 20 ωρών για τα σφάγια των χοίρων.4. Ο χρόνος μεταξύ της τοποθέτησης του κρέατος στην αίθουσα τεμαχισμού και της περαιτέρω ψύξης του δεν υπερβαίνει τα 60 λεπτά.5. Μόλις το κρέας τεμαχιστεί και συσκευαστεί μεταφέρεται στις κατάλληλες αίθουσες ψύξης.